**Қысқа мерзімді жоспар**

**Жалтыркөл ауылының негізгі орта мектебі**

|  |  |  |
| --- | --- | --- |
| Бөлім: | **Заттар және олардың қасиеттері. Ауа мен су** | |
| Мұғалімнің аты-жөні | Бабанова Жанар Маратовна | |
| Күні: | 02.12.2022ж. | |
| Сынып: 4 «Ә» | Қатысушылар саны: 17 | Қатыспағандар саны: 9 |
| Сабақтың тақырыбы | Ауа қалай қозғалады? | |
| Оқу бағдарламасына сәйкес оқыту мақсаттары | 4.3.2.5 желдің пайдасы мен зияны туралы мысал келтіру  4.1.2.2 алынған нәтижені оқушы таңдаған формада ұсыну. | |
| Сабақтың мақсаты | ауаның қалай қозғалатынын білесің  желдің қалай пайда болатынын түсінесің | |
|  |  | |

|  |  |  |  |  |
| --- | --- | --- | --- | --- |
| Сабақтың кезеңі/ уақыт | Педагогтің әрекеті | Оқушының әрекеті | Бағалау | Ресурстар |
| Ұйымдастыру,  өзін –  өзі тексеру  1 мин  Өткен білімді еске түсіру  3 мин | Сыныппен амандасу  **Психологиялық ахуал.** Ұранымызды еске түсіру  Әрбір адам  Туысым, досым, жұрағат.  Әрбір ісің  Тірлік, тірек, адалдық.  Әрбір сөзің  Шындық, бірлік, адамдық.  Әрбір сабақ  Үйрену, ұғу, ұлағат.  - Балар, көңіл күйіміз қандай?  - Олай болса дәл осындай Тамаша көңіл - күйімізбен бүгінгі сабағымызды бастайық.  **Үй жұмысы.** Шағын жоба: «Заттың қасиеті қалай өзгереді?» | Ширату жаттығуларын жасайды.  Жоба қорғау | «Ауызша мадақтау» әдісі. Жауабын толықтыру, тиімді кері байланыс жасау. | Интер-белсенді тақта |
| Жаңа білім  10 мин  2 мин  15 мин  Бекіту  13 мин | **Тақырыпты ашу:** Шар арқылы тақырыпты ашу.  Балаларға шарды үрлеу тапсырмасы беріледі.  Шардың іші ауаға толды. Ал енді шар ішіндегі ауаны шығарамыз. Не байқадыңдар?  Балалар ауа неге көрінбейді? Себебі ол түссіз. Ол қайда болады? Ол жерде,далада, аспанда, топта,қазір қасымыздада,кереуеттің астында,орманда барлық жерде болады. Ал ауа бізге не үшін керек? Біз ауамен дем аламыз, жан-жануарлаар, жасыл желектер барлығы дем алады.Біз ауаны мұрнымызбен дем аламыз.  **Мақсат қою:** ауаның қалай қозғалатынын білесің  желдің қалай пайда болатынын түсінесің  - Қане балалар, енді ауа жайлы түсініктерімізді іс - тәжірибемен толықтырайық.  **Топтық жұмыс**  1 - топ: "Апельсинмен"  - Апельсиннің қабығын ашып, ненің иісін сезгенін айтады.  Нәтижесі: апельсиннің иісі ауаға тез тарап кетіп, иіс біздің мұрнымызға барады,бұл иіс ауа арқылы бізге жетіп тұр.  2 - топ: "Ауаны ұстап алайық"  Полиэтиленді целофан қалтамен.  - Мына қалтаны алындар, ішінде не бар? ештене  - Қараңдаршы ол өте жұқа. Қазір осы қалтаның ішіне ауа толтырып аузын мықтап ұстаймыз. Қалтаның іші ауаға толды. Ол көпшікке ұқсайды. Енді оның аузын ашып, ауаны шығарамыз. Ол қайтадан жұқа болып қалды, неліктен?  Нәтиже: себебі, оның ішінде ауа жоқ. Ауаны сыртқа шығарып жібердік, көрінбейді, оны дорбамен ұстап байқадық, сезіндік.  3-топ: «Майшам мен банка» тәжірибесі.  Екі майшамды жағып, біреуін банкамен жабамыз. Қайсысы жылдам сөнеді?  Қорытынды: банкамен жапқан майшам жылдам сөнеді. Өйткені, банкадағы ауа көлеміз аз. Ал жанған кезде ол тіптен азайып, тұншықтырғыш газға айналады.  4-топ: Ресурстар тарату: А4 қағаз, қайшы, жіп, қарындаш, қағаз қыстырғыштар, электрлік жылытқыш құрал (радиатор) немесе майшам, зерттеу нәтижесін тіркейтін парақ пен маркер. Егер сынып бөлмесіндегі радиатор жабық болса немесе электрлік жылытқыш құрал әкелуге мүмкіндік болмаса, майшам қолдануға болады, алайда мұндай жағдайда тәжірибені мұғалімнің басшылығымен жүргізу ұсынылады.  Зерттеу жүргізуге aрнaлғaн нұcқaулықпен таныстыру.  1. А4 парағына үлгі бойынша тұйықталмаған шеңберлерден спираль суретін салу.  2. Спираль суретін қайшымен қиып алу.  3. Спиральдің бір ұшына (шеңбердің ең ортасындағы) жіп тағып, қағаз қыстырғышпен (скрепка) қыстыру не степлермен бекіту.  4. Спиральді жылу батареясы немесе электрлік жылытқыш құралдың үстіне жібінен ұстау. Сәлден соң қозғала бастаған спиральді бақылау.  5. Бақылау нәтижесін тіркеу.  6. Қорытынды жасау.  Зерттеу бойынша жылы ауа жоғары көтеріледі, пайда болған ауа қозғалысы спиральді де қозғалысқа келтіреді, ауа жылиды және жылы ауа жоғары көтеріледі деген қорытынды жасайды.  **Оқулықпен жұмыс.**  Оқулықтағы сурет бойынша әңгіме жүргізу.  **-** Суық ауа қандай бағытта қозғалады? Ол қандай түспен көрсетілген?  **-** Жылы ауа ше? Ол қандай түспен берілген?  **-** Салқындатқын неліктен есіктің жоғарғы жағына, ал батарея терезенің астына орналастырылған?  **-** Салқындатқыш не үшін қолданылады?  **Жел қалай пайда болады?**  "Жел қалай пайда болады?" - мәтінді оқу.  Сыныппен ортақ жұмыс үшін сұрақтар:   * Бірінші суреттен не көріп тұрсыңдар? * Тәуліктің қай мезгілі? * Жалауша қай бағытта желбіреп тұр? * Екінші суретте қай мезгіл? * Бірінші суреттен қандай айырмашылығы бар? Не өзгерді?   Жылы ауа мен суық ауаның қозғалысынан жел пайда болады деген қорытынды жасалады.  **Сергіту сәті**  Шар үрлеу - тыныс алу мүшемізге пайдалы.  **Дәптермен жұмыс.**  "Бос орынға тиісті сөзді жаз"  ***Күндіз***  1. Күн сәулесі жер бетін ......................  2. Жылынған ............. өзіне жақын ауаны ..................  3. Жылы ауа .............. көтеріледі  4. Жер бетіндегі жылы ауа ............... көтерілгенде,оның орына су бетіндегі ................. ауа ауысды. Осылай ....... пайда болады.  5. Күндіз .......... судан ............ қарай соғады.  ***Түнде***  1. Құрлық беті ......... суынады.  2. Оның бетіндегі ....... да .................  3. Ал су әлі ..................  4. .............. бетіңдегі ауа да....... Ол ................ көтеріледі.  5. Оның орнына .................. салқын ауа келеді.  6. Түнде жел ............... суға қарай ..............  *Ықтимал жауаптар*  **Күндіз**  1. Күн сәулесі жер бетін қыздырады.  2. Жылынған құрлық өзіне жақын ауаны жылытады.  3. Жылы ауа жоғары көтеріледі.  4. Су баяу жылынады, сондықтан оның бетіндегі ауа әлі салқын.  5. Жер бетіндегі жылы ауа жоғары көтерілгенде, оның орнына су бетіндегі салқын ауа ауысады. Осылай жел пайда болады. Күндіз жел судан құрлыққа қарай соғады.  **Түн**  1. Құрлық беті тез суынады.  2. Оның бетіндегі ауа да салқындайды.  3. Ал су әлі жылы (себебі ол баяу салқындайды).  4. Судың бетіндегі ауа да жылы. Ол жоғары көтеріледі.  5. Оның орнына құрлықтағы салқын ауа келеді. Сонымен, түнде жел құрлықтан суға қарай соғады.  *Дәптерге желдің анықтамасын жазу.*  Жел дегеніміз – жер бетіндегі ауаның қозғалысы.  Тақтаға дұрыс жауап шығарылады. Балалар жұптасып бір бірінің тапсырмасын тексереді. | Тапсырмаларды орындайды.  Тапсырмаларды орындайды.  Тәжірибе жасап, қорытынды шығарады.  Тапсырма орындайды.  Оқушылар тапсырманы дәптерге орындайды | **Дескриптор:**  - Сұраққа жауап береді. 1балл.  Ауаның қозғалысын түсіндіреді - 1балл.  - ауаның қасиеттерін атайды-1балл.  Тәжірибені жүргізіп, қорытынды жасайды-1балл.  Сұрақтарға жауап береді – 1балл | Жаратылыстану оқулығы  4-сынып  Апельсин, Полиэтиленді целофан  Майшам, стакан  А4 қағаз, қайшы, жіп, қарындаш, қағаз қыстырғыштар,  майшам |
| Қорытынды  2 мин | **Кері байланыс: «3 Қ»** әдісі бойынша өтеді.  **Үй тапсырмасы:** 62-бет Түсінік айту | Рефлексия жасайды. | ҚБ қойылады. |  |

 

 

 

